tartuNLP/wikipedia-smugri-20251201 huggingface dataset:
Iltutmiš

Šams al-Din Iltutmiš oli Delhin sulttaanikunnan sulttaani vuosina 1211–1236 ja valtakuntaa hallinneen orjadynastian kolmas hallitsija.
Iltutmiš oli orjadynastian perustajan Qutb al-Din Aibakin tavoin taustaltaan orja. Hän oli turkkilaista syntyperää ja hän oli kotoisin Keski-Aasiasta. Hänet myytiin lapsena orjaksi ja hänen tiensä johti Delhiin, missä Aibak osti hänet. Iltutmiš osoittautui lahjakkaaksi soturiksi ja johtajaksi. Aibak teki hänestä vävynsä naittamalla tälle tyttärensä.
Aibakin kuoltua vuonna 1210 valtaan nousi aluksi Aram Šah, jonka sukulaisuussuhde Aibakiin on epäselvä. Hän oli kuitenkin tehoton hallitsija ja Delhin ylimystö ei hyväksynyt häntä hallitsijana. Maata uhkasi sisällissodan vaara ja Delhin ylhäisö pyysi Iltutmishia puuttumaan asiaan. Iltutmišin joukot voittivat Aram Šahin Delhin lähistöllä käydyssä taistelussa ja Aram Shah luultavasti surmattiin. Tämän valta ehti kestää vain kahdeksan kuukautta.
Iltutmiš onnistui hallintokaudellaan torjumaan mongolien hyökkäyksen ja hänen onnistui vakiinnuttamaan Delhin valta suuressa osassa Pohjois-Intiaa.
Iltutmišin vanhin poika kuoli ennen häntä, ja hänen toinen poikansa Firuz osoittautui heikoksi hallitsijaksi. Tämän lyhyen valtakauden jälkeen valtaan nousi Iltutmišin tytär Raziya.
Cape Passeron taistelu (1718)

Cape Passeron taistelu oli Sir George Byngin johtaman Britannian kuninkaallisen laivaston sekä Antonio de Gaztañetan ja Fernando Chacón johtaman Espanjan laivaston välinen taistelu 11. elokuuta 1718 lähellä Passeron niemeä Sisilian rannikolla. Taistelu käytiin neljä kuukautta ennen virallista sodan julistusta.
Tausta.
Jännitteet Espanjan ja Britannian olivat korkealla. Kvadruppeliallianssiin, johon kuului 2. elokuuta 1718 Pyhä Saksalaisroomalainen keisarikunta, Ranskan kuningaskunta, Iso-Britannia ja Alankomaiden seitsemän yhdistynyttä tasavaltaa, vaati Espanjaa vetämään joukkonsa Sisiliasta ja Sardiniasta. Kuninkaallinen laivasto oli laskenut lähellä Messinaa maihin pienen itävaltalaisen armeijan, joka aloitti espanjalaisten hallinnoiman Messinan piirityksen.
Taistelu.
Espanjan laivastoon kuului yksitoista linjalaivaa, joissa kussakin oli yli 50 tykkiä. Lisäksi laivastossa oli kymmenen fregattia, neljä mörssärialusta, kaksi polttolaivaa ja seitsemän kaljuunaa. Loput alukset olivat kauppalaivoja, jotka kuljettivat elintarvikkeita ja muita varusteita.
Laivasto eteni hajallaan, kun havaittiin brittilaivasto. Laivastolla ei ollut tietoa kvadruppeliallianssin uhkavaatimuksesta. Brittilaivaston lähestyessä taistelumuodostelmassa espanjalaiset jakautuivat kahteen osaan. Pienempi osa kauppalaivojen kanssa jatkoi matkaansa kohti rannikkoa ja suurempi valmistautui kohtaamaan lähestyvät britit. George Waltonin "HMS Canterbury" erkani yhdessä "HMS Argyllin", "HMS Burfordin" ja neljän muun aluksen kanssa ajamaan takaa kauppalaivoja. Britit valtasivat pääosan pienemmästä osastosta, jonka alukset makasivat myöhemmin ankkurissa Menorcalla.
Seuraukset.
Ranska, Iso-Britannia ja Itävalta julistivat sodan Espanjalle 17. joulukuuta ja Alankomaiden seitsemän tasavaltaa elokuussa 1719. Itävallan armeija valtasi Messinan vuonna 1719 ja tuhosi satamassa olleet espanjalaisalukset. Tapahtumat pakottivat Espanjan kuninkaan lopulta hyväksymään kvadruppeliallianssin vaatimukset vuonna 1720.
Joukot.
Britannian kuninkaallinen laivasto.
Laivastoon kuului lisäksi kuusi pienempää alusta:
Espanjan laivasto.
Lisäksi laivastoon kuului kolmetoista pienempää alusta.
KJ Apa

Keneti James "KJ" Fitzgerald Apa (s. 17. kesäkuuta 1997 Auckland, Uusi-Seelanti) on uusiseelantilainen näyttelijä. Hän on näytellyt muun muassa Archie Andrewsin roolissa television jännityssarjassa "Riverdale".
Varhainen elämä.
Apa syntyi Aucklandissa. Hänen vanhempansa ovat Keneti ja Tessa Apa (o.s. Callander). Hänen isänsä on samoalainen ja on Moata'a-nimisen kylän päällikkö Samoassa. Apan äiti on uusiseelantilainen. Hänellä on kaksi vanhempaa sisarta. Apa kävi lukiota King´s collegessa Aucklandissa ennen näyttelemisen aloittamista.
Ura.
Apa näytteli vuosina 2013–2015 Kane Jenkinsiä uusiseelantilaisessa saippuasarjassa "Shortland Street". Vuonna 2016 Apa alkoi näytellä Archie Andrewsia CW-draamasarjassa nimeltä "Riverdale". Rooliin oli neljän kuukauden ajan etsitty sopivaa näyttelijää.
Apa näytteli vuonna 2017 teiniä Ethan Montgomeryä komedia-draamassa "A Dog's Purpose". Se esitettiin televisiossa samana päivänä kuin "Riverdale". Apa sai seuraavaksi elokuvaroolikseen Klan Lawleyn korvaamisen elokuvassa "The Hate U Give". Apa näyttelee myös Griffiniä Netflixin elokuvassa "The Last Summer" (2019).
Yksityiselämä.
Apan setä on rugby union -pelaaja ja -valmentaja Michael Jones.
Casey Cott

Casey Morton Cott (s. 8. elokuuta 1992 Michigan, Yhdysvallat) on yhdysvaltalainen näyttelijä. Hän on näytellyt muun muassa Kevin Kellerin roolissa jännityssarjassa "Riverdale". Hänen isoveljensä on Broadway-näyttelijä Corey Cott. 
Nuoruus ja koulutus.
Cott syntyi vuonna 1992 ja oli perheen keskimmäinen lapsi. Isä Rick Cott on sijoituspäällikkö ja entinen taisteilija ilmavoimissa, hänen äitinsä on Lori Cott. Cott kasvoi Chagrin Fallasissa Ohiossa nuoremman siskonsa ja veljensä kanssa. Hän kävi Chagrin Falls High Schoolin.Hän opiskeli Bostonin yliopistossa kaksi vuotta, ennen kuin päätti opiskella näyttelemistä. Hän valmistui vuonna 2016 Carnegie Mellon School of Dramasta. Hänen isoveljensä on Broadway-näyttelijä Corey Cott.
Ura.
Cott aloitti näyttelijänuransa ohiolaisessa teatterissa muun muassa näytelmissä "Bloody Bloody Andrew Jackson" ja "Romeo ja Julia". Siirryttyään kouluun Pittsburghiin hän alkoi osallistua alueen teatteriesityksiin ja näytteli samalla yliopiston teatterissa. Hän esiintyi Pittsburghissa vuoden 2014 tuotannossa "Parade" New Hazlett -teatterissa. Elokuussa 2016 hän näytteli Mosesta ensi-illassa Stephen Schwartzin musiikkiprojektissa "The Prince of Egyptissä" Bay Street -teatterissa.
Cott näytteli Kevin Kelleriä jännityssarjassa Riverdale , joka perustuu Archie Comicsin hahmoihin. Hän tuli sarjaan mukaan toisella kaudella.
Vuoden 2018 SXSW festivaaleilla Cott ilmoitti tulevasta roolistaan elokuvassa "The Mascot," jonka ohjaajaksi oli nimetty Matthew Perkins. Vuonna 2025 elokuvan tuotanto oli kuitenkin seisahduksissa. Vuonna 2018 Cott osallistui elokuvaan "All the Little Things We Kill," jossa hän näytteli Trever Olssonia.
Marisol Nichols

Marisol Nichols (s. 2. marraskuuta 1973 Chicago, Illinois, Yhdysvallat) on yhdysvaltalainennäyttelijä. Hän on näytellyt muun muassa kuudennella kaudella sarjassa "24" erikoisagentti Nadia Yassirina, Hermione Lodgena sarjassa "Riverdale" sekä Aavikkosutena sarjassa "Teen Wolf".
Varhainen elämä.
Nichols syntyi Illinoisissa Chicagon asuinalueella Rogers Parkissa ja vietti lapsuutensa Illinoisissa Napervillessä. Hänen äidillään oli texasilaista ja meksikolaista sukutaustaa. Hänen biologinen isä on flamenco-tanssija, joka on taustaltaan venäjän-juutalainen ja unkarin-juutalainen. Hän on vanhin kolmesta sisarestaan, hänellä on kaksi nuorempaa veljeä. Kapinallinen teini, Nichols muistaa "olin 17 ja katsoin vieressäni olevia ihmisiä joiden kanssa vietin aikaa ja ymmärsin, että jos en pudota tätä pois, tämä on elämääni", hän korvasi kapinallisen käyttäytymisensä jollakin järkevällä tavalla kuten näyttelemisellä.
Ura.
Vuonna 1996 Nichols esiintyi televisiosarjoissa "Chicagon ratsupoliisi" ja "Bevery Hills, 90210." Seuraavana vuonna hän teki elokuvadebyytin elokuvassa "Vegas Vacation" Chevy Chasen kanssa. Hän esiintyi myös sivurooleissa elokuvissa "Scream 2, Friends ’Till the End, Nyt bailataan, Jane Austen’s Mafia" ja "The Sex Monster." 
Vuosina 2000-2002 Nichols näytteli Showtimen draamasarjassa "Resurrection Blvd.", ja vuonna 2001 esitti Bahranin prinsessaa televisioelokuvassa "The Princess and the Marine." Vuonna 2003 hän vieraili sarjoissa "Frendit, C.S.I., , Muodon vuoksi" ja "Siskoni on noita." Vuonna 2006 hän esiintyi kuudessa jaksossa "Todistettavasti syyllinen" -sarjassa ja näytteli myös elokuvassa "Hamekyttä 2." Vuonna 2005 hän esiintyi lyhytaikaisessa sarjassa "Blind Justice" ja seuraavana vuonna sarjassa "In Justice". Vuonna 2007 näytteli "24"-sarjassa erikoisagentti Nadia Yassirinia, ja vuonna 2008 hän oli mukana elokuvassa "Felon". Vuonna 2010 hän esiintyi ABC:n lyhytaikaisessa kesäsarjassa "The Gates".
Nichols oli myös vierailevassa Tracy Kellerin roolissa sarjassa "" vuonna 2010. Hänellä on myös pieni osa Kristin Chenowethin musiikkivideossa ”I Want Somebody (Bitch About)”. Hän on myös näytellyt aavikkosutta MTV:n teinisarjassa "Teen Wolf."
Vuonna 2012 Nichols näytteli ABC-sarjassa "CGB" Leslie Bibbin, Kristin Chenowethin, Annie Pottsin, Jennifer Aspenin ja Miriam Shorin kanssa.
Yksityiselämä.
Nichols liittyi Skientologiakirkon jäseneksi noin vuonna 1997 sen jälkeen, kun hän oli tutustunut kiropraktikkoonsa. 18. marraskuuta 1999 hän meni naimisiin Andrea Forrentinon kanssa, jonka hän tapasi Italiassa, kun hän oli kuvaamassa elokuvaa "My Father´s Shoes." Kun he erosivat, Nichols meni naimisiin kuvaaja/johtaja Taron Lextonin kanssa 2008. Heidän tyttärensä syntyi syyskuussa 2008. Nichols asuu Los Angelesissa Kaliforniassa. Nichols ja Lexton erosivat 2018.
Hyväntekeväisyys.
Nichols loi säätiön orjuudettomalle maailmalle ihmiskaupan torjumiselle ja on samanlaisen organisaation suurlähettiläs Operation Underground Railroadissa.
Petollinen suunnitelma

Petollinen suunnitelma () on yhdysvaltalainen John Landisin ohjaama crazyhuumoria edustava rikosaiheinen komediaelokuva, joka sai ensi-iltansa vuonna 1998.
Näyttelijät.
Lähde:
Ashleigh Murray

Ashleigh Monique Murray (s. 18. tammikuuta 1988, Kansas City, Missouri, Yhdysvallat) on yhdysvaltalainen näyttelijä. Hän on näytellyt muun muassa Josie McCoyn roolissa jännityssarjassa Riverdale.
Ura.
Vuonna 2016 Murray aloitti näytellä roolia the CW:n jännityssarjassa Riverdale näytellen Josie McCoytä, 
Murray tähditti ja esitti nimiosassa Netflixin elokuvassa "Deidra &amp; Laney Rob a Train" vuonna 2017. Elokuva esitettiin maailman ensi-illassa Sundancen elokuvajuhlissa 23. tammikuuta 2017. Se julkaistiin Netflxsissä 17. maaliskuuta 2017. 
Vuonna 2017 ilmoitettiin, että Murray esittää MGM musikaalissa uudelleen tehdyssä "Valley Girlissa" Loryniä.Hän myös alkoi näytellä The CW jännitysarjassa Riverdalessa teinilaulajana Josie McCoy. 
Helmikuussa 2019 ilmoitettiin, että Murray muuttaisi hänen rooliaan Josie McCoyna osaksi Riverdalen jatko-osaa.
Alasyaion

Alasyaion (, ) oli antiikin aikainen kaupunki ja kaupunkivaltio ("polis") Eliissä Kreikassa.
Alasyaionin tarkempaa sijaintipaikkaa ei tunneta. Sen oletetaan sijainneen Pisatiksen ja Amfidolian rajalla. Strabonin mukaan Alasyaion oli sama paikka kuin Homeroksen "Iliaan" laivaluettelossa mainittu "Aleisios" (myös "Alesios", "Aleision", "Alesion").
Myöskään Alasyaionin historiasta ei tiedetä oikeastaan mitään sen olemassaolon lisäksi. Kreikkalaisessa mytologiassa kaupungin perustaja ja eponyymi heeros oli Alesios, Skilluksen tai Gargettoksen poika. Kaupunki kuului ainakin osan historiastaan oletettavasti Eliin poliksen alaisuuteen sille alisteisena poliksena.
Kaupungin kansalaisesta käytettiin etnonyymiä "Alasyeus" ().
Atarneus

Atarneus (, myös "Atarna", ) oli antiikin aikainen kaupunki ja kaupunkivaltio ("polis") Aioliissa nykyisen Turkin alueella. Se sijaitsi lähellä nykyistä Dikiliä. 
Maantiede.
Atarneus sijaitsi Aioliissa, mutta luetaan joskus myös osaksi Myysiaa. Se sijaitsi lähellä Lesboksen saaren vastaista rannikkoa, ja sen kautta kulki tie Adramyttionista Kaikoksen tasangolle. Atarneuksen kaupunkivaltion hallussa olleen alueen kooksi on arvioitu noin 200–500 neliökilometriä.
Historia.
Kaupungin alkuperäinen nimi lienee ollut juuri "Atarneus", mutta myöhemmin se tunnettiin ennen kaikkea nimillä "Atarna", "Atarnea" ja "Aterne".
Herodotos kertoo, että Kyyros antoi Atarneuksen alueen Khioksen asukkaille näiden luovutettua hänelle lyydialaisen Paktyeen vuonna 547/546 eaa. Stefanos Byzantionlainen yhdisti Atarneuksen Homeroksen mainitsemaan Tarneen, mutta mahdollisesti perusteettomasti. Atarneuksen väestö koostui ilmeisesti suuren osan kaupungin historiaa osaksi kreikkalaisista ja osaksi ei-kreikkalaisista eli barbaareista. Kaupungin kansalaisesta käytettiin etnonyymiä "Atarneus" () ja "Atarneitēs" ().
Persialaiset voittivat Miletoksen tyrannin Histiaioksen Joonian kapinan aikaan Malenessa Atarneuksen alueella, ja vangitsivat tämän. Myöhemmin kaupunkia asuttivat Khioksesta karkotetut demokraatit, jotka tekivät sieltä hyökkäyksiä kotisaarelleen ainakin vuonna 409 eaa. 300-luvun eaa. puolessa välissä kaupungin tyrannina toimi Hermias, joka oli Aristoteleen ystävä ja appi. Kaupunki löi omaa hopea- ja pronssirahaa 300-luvulta eaa. lähtien.
Pausaniaan mukaan Atarneusta kohtasi sama onnettomuus kuin Myusta, toisin sanoen se täytyi hylätä lähivesistöissä lisääntyneiden sääskien määrän vuoksi. Epäselväksi kuitenkin jää, mistä tämä johtui, koska kaupungit sijaitsivat melko kaukana toisistaan. Atarneus kuitenkin ilmeisesti hylättiin, eikä se ollut enää olemassa Pliniuksen aikana.
Rakennukset ja löydökset.
Atarneus on ollut ympäröity muurein, joista on säilynyt joitakin jäänteitä. Ne on ajoitettu 500–400-luvuille eaa. Kaupungin paikalta on löydetty myös 300-luvulle eaa. ajoitettujen rakennusten raunioita sekä saman ajan keramiikkaa.
Eteonos

Eteonos (, ) eli Skafai (, ) oli antiikin aikainen kaupunki ja kaupunkivaltio ("polis") Boiotiassa Kreikassa.
Eteonos sijaitsi Boiotian Parasopiassa lähellä Skolosta ja Tanagran alueen rajaa. Kaupungin tiedetään olleen rakennettu kukkulalle, mutta sillä ei ilmeisesti ollut muureja. Kaupungin tarkempaa sijaintipaikkaa ei kuitenkaan tiedetä.
Varhaisin maininta Eteonoksesta on Homeroksen "Iliaan" laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan. Kaupungin kansalaisesta käytettiin etnonyymiä "Eteōnios" (). Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Peloponnesolaissodan alkupuolella noin 431 eaa. (tai 426–424 eaa.) Eteonos yhdistettiin Thebaan ("sympoliteia"), ja kaupungin väestö muutti sinne. Kaupunki perustettiin uudelleen sodan jälkeen noin vuonna 400 eaa., ja sen nimi muuttui Skafaiksi ilmeisesti tuossa vaiheessa.
Farai (Boiotia)

Farai (, ) oli antiikin aikainen kaupunki ja kaupunkivaltio ("polis") Boiotiassa Kreikassa.
Farai sijoitetaan yleensä nykyisen Chalkídan kunnan alueelle noin kaksi kilometriä etelään nykyisestä Paralía Avlídoksesta. Sijaintipaikka on kuitenkin epävarma. Farain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 
Farain historiasta ei tiedetä paljoakaan. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Kaupunki muun muassa löi omaa hopearahaa 400-luvulta eaa. ja pronssirahaa 300-luvulta eaa. lähtien.
Makynea

Makynea (, myös "Makynia/Makyna/Makyneia", , ) oli antiikin aikainen kaupunki ja kaupunkivaltio ("polis") Aitoliassa Kreikassa. Se sijaitsi nykyisen Nafpaktían kunnan alueella vajaan kilometrin pohjoiseen nykyisestä Makýneian (aiempi Káto Mammáko) kylästä. 
Maantiede.
Makynia sijaitsi Antirrhionin niemen länsipuolella ja Tafiassos-vuoren itärinteen juurella lähellä Aitolian rannikkoa ja Patraksenlahden pohjoisrantaa. Näin se sijaitsi lähellä Aitolian ja Ozolian Lokriin rajaa. Pliniuksen mukaan lähellä sijaitsi Makynion-vuori. Sillä on saatettu viitata johonkin Tafiassoksen osaan. Makynean kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 
Historia.
Strabonin mukaan Makynea perustettiin sen jälkeen, kun doorilaiset olivat valloittaneet Peloponnesoksen niin kutsutussa doorilaisvalloituksessa. Runoilija Arkhytas Amfissalainen kutsui kaupunkia Ozolian lokrien kaupungiksi. Se mainitaan myös Alkaios Messeneläisen epigrammissa. 400-luvulle eaa. tultaessa kaupungista oli tullut osa Aitoliaa. 
Makynea on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Sen tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupungin kansalaisesta käytettiin etnonyymiä "Makyneus" ().
Káto Mammákon kylä nimettiin Makýneiaksi antiikin aikaisen kaupungin mukaan vuonna 1980.
Rakennukset ja löydökset.
Makynean paikalla on joitakin jäänteitä muurein ympäröidystä asutuksesta. Jäänteet on ajoitettu 300–200-luvuille eaa. Kaupungista on löydetty muun muassa kreikkalainen teatteri, joka sijaitsi kaupunginmuurien ulkopuolella.
Medeon (Boiotia)

Medeon () eli Foinikis () oli mykeneläisaikainen ja antiikin aikainen kaupunki Boiotiassa Kreikassa. Se sijaitsi nykyisen Alíartos-Thespiéen kunnan alueella noin seitsemän kilometriä itään nykyisestä Moúlkionin kylästä. 
Medeon sijaitsi Boiotiassa Kopais-järven etelärannalla ja Foinikion-vuoren juurella. Vuoresta se sai myöhemmän nimensä "Foinikis". Suhteellisen lähellä kaupungista lounaaseen sijaitsi Onkhestos, ja lännempänä järven rannalla sijaitsi Haliartos. Boiotian Medeonia ei tule sekoittaa Fokiin Medeoniin.
Medeon oli olemassa jo mykeneläisellä pronssikaudella. Varhaisin maininta kaupungista on Homeroksen "Iliaan" laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan. Strabon kuvaa kaupungin olleen antiikin aikana Haliartoksen kaupunkivaltion alaisuudessa.
Mänttä-Vilppulan seurakunta

Mänttä-Vilppulan seurakunta on seurakunta Pirkanmaalla, Mänttä-Vilppulan kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Saila Munukka.
Vuoden 2024 heinäkuussa Mänttä-Vilppulan seurakunnalla oli 6 387 jäsentä, mikä vastasi noin 68,8 prosenttia kaupungin asukkaista. 2000-luvulla seurakunnan jäsenmäärä on pienentynyt selvästi: vuoden 2000 lopussa jäseniä oli 11 146, vuoden 2010 lopussa 9 366 ja vuoden 2020 lopussa 7 088.
Vilppulan kunta ja seurakunta perustettiin vuonna 1912 osista Keuruun ja Ruoveden kuntien alueita. Siitä erotettiin Mänttä vuonna 1921 omaksi seurakunnakseen ja seuraavana vuonna myös vuonna omaksi kunnakseen, mutta kun Vilppulan kunta ja välillä kaupungiksi muutettu Mänttä vuonna 2009 yhdistettiin, yhdistettiin myös niiden seurakunnat Mänttä-Vilppulan seurakunnaksi. Vuonna 1973 Vilppulan kuntaan liitettiin suurin osa Pohjaslahden kunnasta, mutta Pohjaslahden seurakunta pysyi kauan tämän kuntaliitoksen jälkeenkin itsenäisenä seurakuntana vuoden 1996 alkuun, mutta nykyisin se kuuluu Mänttä-Vilppulan seurakuntaan kappeliseurakuntana.
Killen kimppakyyti

Killen kimppakyyti () on vuonna 2016 luotu animaatiosarja. Leo Timmersin kirjoihin perustuvan 52-osaisen lastensarjan ovat ohjanneet Tanguy de Kermel ja Federico Milella. Kille on australialainen krokotiili, joka ystävineen työskentelee eläintarhassa. 
Kille (krokotiili), Roosa (flamingo), Annikki (norsu), Leopold (leijona), Tomppa (tukaani), Hemmo (kirahvi) sekä pingviinit kulkevat työmatkaansa herra Karhulan ohjaamassa raitiovaunussa aamuin illoin. 
Rooleissa.
Lähde
K. E. Kahva

Kaarlo Emil Kahva (ent. Kahma) (11. toukokuuta 1869 Ilmajoki – 3. tammikuuta 1909 Oulu) oli suomalainen kuuromykkäinkoulun johtaja ja oppikirjojen tekijä.
Kahvan vanhemmat olivat kauppias ja kirjuri Kaarlo Kahma sekä Justiina Amalia Killinen. Hän pääsi ylioppilaaksi Vaasan yksityislyseosta 1890 ja valmistui Keisarillisesta Aleksanterin-Yliopistosta filosofian kandidaatiksi 1894 ja promovoitiin maisteriksi 1897.
Kahva oli "Vaasan Lehden" päätoimittajana 1891–1892 ja hän oli opettajana Turun kuuromykkäinkoulussa 1896–1902 sekä Oulun kuuromykkäinkoulun johtajana vuodesta 1902 alkaen. Hän oli naimisissa vuodesta 1903 kuuromykkäinopettaja Meri Elisabeth Mittlerin kanssa. Hänen veljensä oli Kuopion kuuromykkäinkoulun johtaja Uuno Kahma.
Teoksia.
Nimellä "K. E. Kahva":
Jämsän seurakunta

Jämsän seurakunta on evankelis-luterilainen seurakunta Keski-Suomessa, Jämsän kaupungissa. Seurakunta kuuluu Lapuan hiippakunnassa Eteläisen Keski-Suomen rovastikuntaan. Vuoden 2024 heinäkuussa seurakunnassa oli 13 333 jäsentä. Jäsenmäärä on ollut laskussa koko 2000-luvun lukuun ottamatta vuotta 2007, jolloin osa Längelmäkeä liitettiin osaksi Jämsän kaupunkia.
Jämsän seurakunta on keskiajalla ollut Sysmän seurakuntaan kuulunut kappeliseurakunta, mutta se muutettiin jo vuonna 1442 itsenäiseksi seurakunnaksi. Siitä on myöhemmin erotettu Korpilahden, Petäjäveden, Koskenpään ja Jämsänkosken seurakunnat.
Forssan seurakunta

Forssan seurakunta on Suomen evankelis-luterilaisen kirkon seurakunta Kanta-Hämeessä, Forssan kaupungissa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Esa Löytömäki.
Vuoden 2024 elokuussa Forssan seurakunnassa oli 11 497 jäsentä, mikä vastasi noin 69,9 prosenttia Forssan kaupungin väestöstä. Jäsenmäärä on ollut laskussa koko 2000-luvun: vuoden 2000 lopussa jäseniä oli 16 331, vuoden 2010 lopussa 14 890 ja vuoden 2020 lopussa 12 490.
Forssan seurakunnan perustamisesta tehtiin päätös vuonna 1901, mutta se toteutui vasta vuonna 1922, sen jälkeen kun Forssa edellisenä vuonna oli muodostettu kauppalaksi. Siihen tulivat kuulumaan Forssan tehdasyhdyskunta sekä muutamat ennestään Tammelan seurakuntaan kuuluneet kylät.
Someron seurakunta

Someron seurakunta on seurakunta Varsinais-Suomessa, Someron kaupungissa. Seurakunta kuuluu Turun arkkihiippakunnassa Paimion rovastikuntaan. Vuonna 2017 seurakunnassa oli 7 359 jäsentä.
Someron seurakunta on mainittu itsenäisenä seurakuntana jo vuonna 1449. Siihen kuuluneeksi kappeliseurakunnaksi perustettiin vuonna 1601 Somerniemen seurakunta, joka vuonna 1901 muutettiin itsenäiseksi seurakunnaksi, mutta liitettiin takaisin Someron seurakuntaan vuonna 2007, 30 vuotta sen jälkeen kun Somerniemen kunta liitettiin Someroon.
Vuoden 2019 loppuun saakka Someron seurakunta kuului Tampereen hiippakuntaan ja Tammelan rovastikuntaan.
Humppilan seurakunta

Humppilan seurakunta on Suomen evankelis-luterilaisen kirkon seurakunta Kanta-Hämeessä, Humppilan kunnassa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Ilkka Wiio. Vuonna 2017 seurakunnassa oli 1 916 jäsentä.
Humppilan seurakunta perustettiin Tammelan seurakuntaan kuuluneena kappeliseurakuntana 1600-luvulla. Itsenäiseksi seurakunnaksi se tuli vuonna 1893.
Papisto.
Seuraavat henkilöt ovat toimineet Humppilan seurakunnan kirkkoherroina:
Ypäjän seurakunta

Ypäjän seurakunta on seurakunta Kanta-Hämeessä, Ypäjän kunnassa. Seurakunta kuuluu Tampereen hiippakunnassa Tammelan rovastikuntaan. Seurakunnan vt. kirkkoherrana toimii Miikka Anttila. Vuonna 2017 seurakunnassa oli 1 946 jäsentä.
Ypäjän seurakunta perustettiin Tammelan seurakuntaan kuuluneeksi kappeliseurakunnaksi 1500-luvulla. Vuoteen 1892 sen nimenä oli Perttula. Itsenäiseksi seurakunnaksi se tuli vuonna 1903.
Jokioisten seurakunta

Jokioisten seurakunta on Suomen evankelis-luterilaisen kirkon seurakunta Kanta-Hämeessä, Jokioisten kunnassa. Seurakunta kuuluu Tampereen hiippakunnassa Tammelan rovastikuntaan. Vuonna 2017 seurakunnassa oli 4 397 jäsentä. 
Jokioisten seurakunta perustettiin Tammelan seurakuntaan kuuluneena kappeliseurakuntana vuonna 1631. Itsenäiseksi seurakunnaksi se muutettiin vuonna 1893.
Tammelan seurakunta

Tammelan seurakunta on seurakunta Kanta-Hämeessä, Tammelan kunnassa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Juha Koivulahti. Vuonna 2017 seurakunnassa oli 5 203 jäsentä, kirkkoonkuulumisprosentti oli 84,53 %.
Tammelan seurakunta on ainakin 600 vuotta vanha. Ensimmäinen maininta virallisissa asiakirjoissa siitä on vuodelta 1423. Tammelan seurakunnasta ovat myöhemmin eronneet Ypäjän, Jokioisten, Humppilan ja Forssan seurakunnat.
Papisto.
Seuraavat henkilöt ovat toimineet Tammelan seurakunnan kirkkoherroina:
Mustasaaren suomalainen seurakunta

Mustasaaren seurakunta on Pohjanmaalla Mustasaaressa toimiva Suomen evankelis-luterilaisen kirkon seurakunta. Se kuuluu Lapuan hiippakuntaan ja Pohjanmaan rovastikuntaan.
Toiminta.
Jumalanpalvelukset ja kirkolliset toimitukset.
Mustasaaren seurakunta järjestää viikoittaisia jumalanpalveluksia Mustasaaren kirkossa.
Yleisimmät kirkolliset toimitukset ovat kaste, avioliittoon vihkiminen ja hautaan siunaaminen. Muita toimituksia ovat esimerkiksi kodin siunaaminen, konfirmaatio, yksityinen rippi ja erilaiset rukoushetket.
Lapsille ja nuorille.
Mustasaaren suomalainen seurakunta järjestää lapsiperheille päiväkerhoja, perhekerhoja ja pitää perhekahvilaa. Kouluikäisille on viikottaisia maksuttomia kerhoja eri teemoilla, kesäleirejä ja "Donkkis Big Night" -tapahtumia. "Kymppisynttäreille" seurakunta kutsuu joka vuosi 10 vuotta täyttävät juhlimaan yhdessä. Nuorille on rippikoulu, nuorteniltoja, isoskoulutusta, retkiä ja leirejä.
Aikuisille.
Seurakunta järjestää aikuisille kahvipiirin tapaamisia, Lähetyksen hyvän mielen käsityöiltoja, "Tiistaipuuro"-ruokailuja sekä miesten raamattu- ja saunailtoja. Fellowship-yhteisö järjestää ylistyshenkisiä iltamessuja sekä rukous- ja ylistysiltoja. Kirkon ulkomaanavun työn hyväksi järjestetään keväisin ja kesäisin "Suvilinnun lauluja" -yhteislaulutilaisuuksia.
Musiikki.
Seurakunnan musiikin saralla toimivat Kirkkokuoro Hehku, Vocal Puutarha -kuoro sekä Sumppisävelet-laulupiiri. Seurakunnassa järjestetään myös konsertteja, yhteislaulutilaisuuksia ja muita musiikkitilaisuuksia.
Lähetys- ja avustustyö.
Seurakunnan lähetyspiirin ja lähetyksen "Hyvän mielen käsityöiltojen" osallistujat keräävät pitkäjänteisesti varoja sovittuihin kohteisiin ja tukevat erityisesti nimikkotyötä. Seurakunta tukee Lähetysyhdistys Kylväjän ja Kirkon ulkomaanavun työtä.
Historia.
1970-luvun aikana Mustasaaren Sepänkylään muutti runsaasti suomenkielistä väkeä ja seurakuntaa perustettiin suomenkielisen papin virka. Suomenkielistä seurakuntatoimintaa kasvoi ruotsinkielisen rinnalle ja suomenkieliset osallistuivat seurakuntavaaleihin omilla listoillaan, minkä myötä seurakuntahallinto kaksikielistyi.
Suomenkielisen vähemmistön asema oli vuoden 1985 piispantarkastuksen keskeinen keskusteluaihe. Tämän seurauksena perustettiin toimikunta suomenkielistä työtä varten. Sen suomenkieliset jäsenet esittivät oman suomenkielisen seurakunnan perustamista. Tuomiokapituli tilasi selvityksen, mutta se sai viileän vastaanoton. Uusi selvitys tehtiin 1992, jonka perusteella kirkkohallitus esitti huhtikuussa 1995 Mustasaaren suomalaisen seurakunnan perustamista ja seurakunta perustettiin samana vuonna.
Kirkot ja tilat.
Seurakunnalla on käytössään neljä kirkkoa ja Sepänkylän seurakuntakeskus. Mustasaaren kirkko on alun perin suunniteltu hovioikeuden käyttöön vuonna 1776. Kirkoksi se otettiin käyttöön 1856 Vaasan palon jälkeen, ja se toimii seurakunnan pääkirkkona. Björköbyn kirkko on valmistunut vuonna 1859, ja on saanut nimensä Aleksanteri II puolison Marian mukaan. Koivulahden kirkko on rakennettu vuosina 1691–1693. Raippaluodon kirkko eli Kustaa Aadolfin kirkko on valmistunut vuonna 1781 ja Sulvan kirkko vuonna 1786.
Laihian seurakunta

Laihian seurakunta on Laihian kunnassa Pohjanmaan maakunnassa toimiva Suomen evankelis-luterilaisen kirkon seurakunta. Se kuuluu Lapuan hiippakuntaan ja Pohjanmaan rovastikuntaan. Laihian seurakunnan perusti vuonna 1576 Ruotsin kuningas Juhana III.
Kirkot ja tilat.
Laihian ensimmäinen kirkko rakennettiin 1500-luvun alussa ja samalle paikalle valmistui toinen kirkko vuonna 1643. Nykyisin paikalla toimii kolmas kirkko, jonka vihkimisjuhlallisuuksia vietettiin vuonna 1805. Laihian kirkko edustaa tyyliltään varhaista uusklassismia.
Vöyrin kunnassa sijaitseva Seura-Ranta niminen leirikeskus on palvellut seruakuntalaisia vuodesta 1969 lähtien.
Herätysliikkeet.
Laihian seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen. Laihialla on jossain määrin kannatusta myös herännäisyyden keskuudessa.
Motti (ravintola)

Ravintola Motti oli Helsingissä Taka-Töölössä vuosina 1941–1987, 1997–2007 ja 2011–2012 toiminut ravintola.
Ravintola Motti avattiin ruokaravintolana 26. huhtikuuta 1941 silloisen Helsingin suojeluskuntatalon tiloissa osoitteessa Töölöntorinkatu 2 - Pohjoinen Hesperiankatu 15. Funkkistyylisen ravintolan pinta-ala oli 300 neliömetriä, ja siellä oli 300 paikkaa. Ravintolan perustaja ja toimitusjohtaja oli Oy Skoha Ab:n toimitusjohtaja, majuri Aarne Wilhelm Jusu. Myöhemmin ravintolan toimitusjohtajana oli muun muassa Pauli Velanko (1912–1997) vuosina 1954–1977. Ravintolayhtiön Oy Motti omistajina olivat Jusun lisäksi muun muassa Antti Wihuri, Rakel Wihuri ja Oy Skoha Ab:n toimitusjohtaja Hannes Vartama (1901–1973). 1980-luvulla ravintolan omisti ensin tukholmalainen Holger Eklund ja sitten Tapio Seeste. Ravintolayhtiö asetettiin konkurssiin 1994, mutta konkurssi raukesi varojen puutteeseen. Oy Motti lopetettiin 1997, mutta ravintola toimi vielä samalla nimellä pariin otteeseen. 
Ravintola Motti tuli suosituksi jo jatkosodan aikana, ja sen kanta-asiakkaisiin kuuluivat muun muassa marsalkka Carl Gustaf Mannerheim, presidentti Urho Kekkonen, kansanedustaja Hertta Kuusinen ja kirjailija Mika Waltari. Ravintolan erikoisuuksiin kuuluivat liekitetyt "Pässin kivekset" sekä vasikan "Palavat munuaiset", ja ruokalistalla oli myös muun muassa karhua, majavaa, oravaa, piisamia, riekkoa, sorsaa ja pyytä. Tunnetuimpia ruokalajeja kehitti muun muassa keittiömestari Leo Salonen, joka oli Motin ravintolapäällikkö vuosina 1959–1967, ja joka kuului myös Suomen ensimmäisiin tv-kokkeihin tänä aikana. Salonen sai vastuulleen paljolti Motissa toteutetut presidentti Kekkosta tapaamaan tulleiden valtiovieraiden ruokatarjoilut vuosina 1961-1966, kunnes ne siirtyivät Hotelli Marskiin ja valtioneuvoston juhlahuoneistoon Smolnaan. 
Alkuperäinen ravintola Motti toimi vuoteen 1987 saakka. Tämän jälkeen samoissa tiloissa toimi erinimisiä ja -tasoisia ravintoloita. Motti-nimellä ravintola toimi taas vuosina 1997–2007 muun muassa Christian Moustgaardin, Laila Snellmanin ja Erkki Kallungin omistuksessa. Sen jälkeen tiloissa toimi marokkolaista ruokaa tarjonnut ravintola Fez vuoteen 2010 saakka. Uusien omistajien omistama ravintola Motti avattiin 2011, mutta ravintola teki konkurssin jo 2012. Sen jälkeen tiloissa on toiminut italialaisravintola "Trattoria Sogno".
König (ravintola)

Ravintola König oli Helsingin keskustassa Mikonkatu 4:ssä sijainnut ravintola, jonka perusti Karl König vuonna 1892. Ravintola oli 1900-luvun alussa taiteilijoiden suosima ja sen asiakkaisiin kuuluivat muun muassa Jean Sibelius, Akseli Gallen-Kallela, Eliel Saarinen, Eino Leino, V. A. Koskenniemi ja Toivo Kuula. Myöhemmin Suomen hallitukset pitivät ravintolan tiloissa epävirallisia iltakokouksiaan ja marsalkka Carl Gustaf Emil Mannerheimillä oli ravintolassa oma kantakabinetti. 
Vuonna 2013 ravintolan omistajaksi tuli HOK-Elanto. Königin yökerho muuttui katuruokaravintola Shanghai Cowboyksi syksyllä 2014 ja keväällä 2015 ravintola König sulki ovensa avautuakseen sitten uudella nimellä ja toiminta-ajatuksella. Uudistettu ravintola Michel toimi kevääseen 2017 saakka kunnes 25. huhtikuuta 2017 samoissa tiloissa avauttiin uusi ravintola VENN. Meksikolaistyylinen katuruokapaikka Shanghai Cowboy jatkoi edelleen samalla nimellä ravintolan alakerrassa.
Johan Viktor Havu

Johan Viktor Havu, sukunimi vuoteen 1906 "Falck" (16. lokakuuta 1862 Kontiolahti – 17. elokuuta 1949 Turku) oli suomalainen juristi ja Turun hovioikeuden varapresidentti.
Havun vanhemmat olivat kanavankaitsija Gustaf Falck ja Amanda Wilhelmina Åkerman. Hän pääsi ylioppilaaksi 1881 Viipurin ruotsalaisesta lyseosta ja suoritti oikeustutkinnon Helsingin yliopistossa 1887. Havu sai varatuomarin arvon 1890. Havu oli Turun hovioikeudessa asessorina vuodesta 1903, hovioikeudenneuvoksena vuodesta 1905 ja varapresidenttinä 1911–1932.
Havu oli mukana raittiusliikkeessä ja hän kuului Raittiuden Ystävien perustajiin. Hänestä tuli Viipurin nuorison raittiusseuran kunniajäsen 1900 ja Raittiuden Ystävien kunniajäsen 1933.
Havu oli naimisissa vuodesta 1907 Sigrid Alma Johanna Blomströmin kanssa. Heidän lapsiaan olivat kääntäjä Teijo Havu ja kirjallisuuskriitikko Toini Havu. Johan Viktor Havun veli Gustaf Evert Havu (1864–1935) oli Turun hovioikeudessa hovioikeudenneuvoksena 1905–1907 ja 1910–1932 sekä varapresidenttinä vuodesta 1932.
Julkaisuja.
Nimellä "J. V. Havu":
Vuosien 1917–1923 vallankumoukset

Vuosien 1917–1923 vallankumoukset olivat Venäjän vallankumouksen inspiroimien poliittisten levottomuuksien ja vallankumouksien ajanjakso joka seurasi ensimmäistä maailmansotaa. Vallankumoukset olivat pääasiassa sosialistisia tai siirtomaavallan vastaisia.
Euroopan kommunistiset vallankumoukset.
Venäjä.
Venäjällä tapahtui vuonna 1917 kaksi vallankumousta, joiden seurauksena Venäjän keisarikunta kaatui. Helmikuun vallankumouksessa valta siirtyi väliaikaiselle hallitukselle ja lokakuun vallankumouksessa lopulta bolševikeille, jotka perustivat Venäjän neuvostotasavallan.
Vuosina 1917–1922 käytiin Venäjän sisällissota, joka päättyi Venäjän neuvostotasavallan voittoon.
Saksa.
Saksassa alkoi marraskuussa 1918 keisari Vilhelm II:n vastainen vallankumous, jonka seurauksena Saksasta tuli tasavalta 10. lokakuuta 1918. Sosialistit taistelivat Weimarin tasavaltaa vastaan 11. elokuuta 1919 asti.
Unkari.
Mihály Károlyi oli perustanut Unkarin demokraattisen tasavallan niin sanotun krysanteemivallankumouksen aikana. Maaliskuussa 1919 tapahtui uusi vallankumous, jonka seurauksena perustettiin Unkarin neuvostotasavalta. Unkarin neuvostotasavalta lakkasi olemasta Romanialaismiehityksen jälkeen.
Italia.
Vuosina 1919–1920 italialaiset työläiset kapinoivat hallitusta vastaan miehittämällä tehtaita. Vallankumouksellista ajanjaksoa seurasi, fasististen mustapaitojen väkivaltainen reaktio ja marssi Roomaan.
Ei-kommunistiset vallankumoukset.
Irlanti.
Irlannissa Pääsiäiskapina johti Irlannin itsenäisyyssotaan, jonka seurauksena Irlannista tuli itsenäinen. Irlannin tasavaltalaisliike oli nationalistinen ja populistinen eikä kommunistinen vaikka osa sen jäsenistä oli sosialisteja ja kommunisteja.
Malta.
Vuoden 1919 Sette Giugno oli kapina, joka tunnetaan maltalaisten suorittamista mellakoista ja protesteista. Se oli maltalaisten reaktio Ensimmäisen maailmansodan jälkeen nousseisiin elinkustannuksiin.
Egypti.
Vuoden 1919 Egyptin vallankumous oli egyptiläisten vallankumous brittivaltaa vastaan. Vallankumouksen seurauksena Iso-Britannia tunnusti Egyptin itsenäisyyden, ja uusi perustuslaki pantiin täytäntöön.
Gustaf Evert Havu

Gustaf Evert Havu, sukunimi vuoteen 1906 "Falck" (2. huhtikuuta 1864 Ilomantsi – 22. kesäkuuta 1935 Turku) oli suomalainen juristi ja Turun hovioikeuden hovioikeudenneuvos ja varapresidentti.
Havun vanhemmat olivat kanavankaitsija Gustaf Falck ja Amanda Wilhelmina Åkerman. Hän pääsi ylioppilaaksi 1883 Viipurin ruotsalaisesta lyseosta ja suoritti oikeustutkinnon Helsingin yliopistossa 1889. Havu sai varatuomarin arvon 1892. 
Havu toimi asianajajana 1894–1903. Hän oli Turun hovioikeudessa asessorina 1903–1905 ja 1909–1910, hovioikeudenneuvoksena 1905–1907 ja 1910–1932 sekä varapresidenttinä 1932–1935.
Havu oli naimisissa 1894–1907 Anna Wallinin (k. 1907) kanssa ja vuodesta 1911 opettaja Alma Selina Antervon kanssa. Hänen poikansa ensimmäisestä avioliitosta oli filosofian tohtori Ilmari Havu. Gustaf Evert Havun veli Johan Viktor Havu oli Turun hovioikeudessa hovioikeudenneuvoksena ja varapresidenttinä 1911–1932.
Kyösti Aarnio

Kyösti Juhani Aarnio, vuoteen 1908 Eriksson (13. lokakuuta 1888 Helsinki – 5. syyskuuta 1936 Lahti) oli suomalainen näyttelijä ja usean eri työväenteatterin johtaja. 
Aarnion puoliso vuodesta 1914 oli Ksenia Matilda Marienberg. Aarnio kävi kansakoulun ja teki opintomatkan Saksaan ja Itävaltaan 1925. Hän toimi Joensuun Työväen Teatterin johtajana 1913–1915, Kuopion Työväen Teatterin johtajana 1915–1918 ja Turun Työväen Teatterin johtajana 1919–1936. Viimeksi hän oli Lahden Työväen Näyttämön johtaja. Aarnio myös näytteli teatterinjohtajan työnsä ohella.
Syke (1. tuotantokausi)

Suomalaisen sairaalan traumaosastolle sijoittuvan "Syke"-draamasarjan ensimmäinen tuotantokausi esitettiin loka–joulukuussa 2014. Kauden ensimmäinen osa esitettiin Yle TV2:lla keskiviikkona 29. lokakuuta 2014. Toisesta osasta alkaen ensimmäisen kauden jaksot olivat nähtävillä ennakkoon Yle Areenassa televisioesitystä edeltävänä sunnuntaina.
Ensimmäisen tuotantokauden ohjasi Joona Tena. Kauden pääsikirjoittajana toimi sarjan luoja Petja Peltomaa ja jaksokirjoittajina Terhi Arola, Kirsikka Saari ja Harri Virtanen.
Ensimmäinen tuotantokausi julkaistiin DVD:llä 27. huhtikuuta 2015.
Jaksot.
1 Keskikatsojamäärä ensiesityspäivänä televisiossa
Syke (2. tuotantokausi)

Suomalaisen sairaalan traumaosastolle sijoittuvan "Syke"-draamasarjan toinen tuotantokausi esitettiin heti ensimmäisen päätyttyä tammikuusta 2015 alkaen. Kauden viisi ensimmäistä jaksoa julkaistiin Yle Areenassa 4. tammikuuta 2015 ennakkoon katsottaviksi. Toisen kauden viisi viimeistä jaksoa julkaistiin Yle Areenassa 8. helmikuuta 2015.
Toisen kauden ohjasi Aleksi Mäkelä. Kauden pääsikirjoittajana jatkoi sarjan luoja Petja Peltomaa ja jaksokäsikirjoittajina toimivat Terhi Arola, Jari Rantala ja Outi Keskevaari.
Toinen tuotantokausi julkaistiin DVD:llä 27. huhtikuuta 2015.
Jaksot.
1 Keskikatsojamäärä ensiesityspäivänä televisiossa
Syke (3. tuotantokausi)

Suomalaisen sairaalan traumaosastolle sijoittuvan "Syke"-draamasarjan kolmas tuotantokausi esitettiin keväällä 2016. Yle oli ilmoittanut jo toukokuussa 2015 sarjan jatkuvan kolmannelle tuotantokaudelle. Kauden kuvaukset aloitettiin syyskuussa 2015. Kauden ensimmäinen jakso esitettiin Yle TV2:lla 23. maaliskuuta 2016 ja samalla kauden viisi ensimmäistä jaksoa julkaistiin Yle Areenassa ennakkoon katsottaviksi. Loput viisi jaksoa julkaistiin 27. huhtikuuta 2016.
Kolmannen kauden ohjasi Taavi Vartia. Kauden pääsikirjoittajana jatkoi sarjan luoja Petja Peltomaa ja jaksokäsikirjoittajina toimivat Terhi Arola, Kirsikka Saari ja Tatiana Elf.
Kolmas tuotantokausi julkaistiin DVD:llä 17. kesäkuuta 2016.
Jaksot.
1 Keskikatsojamäärä ensiesityspäivänä televisiossa
Syke (4. tuotantokausi)

Suomalaisen sairaalan traumaosastolle sijoittuvan "Syke"-draamasarjan neljäs tuotantokausi esitettiin alkuvuodesta 2017. Yle ilmoitti jo maaliskuussa 2016 sarjan jatkuvan neljännelle tuotantokaudelle, joka esitettiin vuonna 2017. Kausi julkaistiin kokonaisuudessaan Yle Areenassa 1. tammikuuta 2017 heti vuorokauden vaihduttua. Kauden jaksot kuvattiin keväällä 2016.
Neljännen kauden kaksi ensimmäistä jaksoa ohjasi Jäppi Savolainen ja loput kahdeksan toisen tuotantokauden ohjannut Aleksi Mäkelä. Kauden pääkäsikirjoittajaksi vaihtui aiemmilla kolmella kaudella jaksokäsikirjoittajana toiminut Terhi Arola. Arola toimi kaudella myös jaksokäsikirjoittajana yhdessä Outi Keskevaarin, Tatiana Elfin ja Vilja Roihun kanssa.
Sarjan esittäminen päättyi Ylen kanavilla neljänteen tuotantokauteen, vaikka sarja oli saavuttanut suuren suosion. Yle Draaman päällikön Jarmo Lampelan mukaan päätös perustui pohjoismaisten julkisen palvelun kanavien periaatteeseen, jonka mukaan kolmesta neljään tuotantokautta on pitkä ikä draamasarjalle. Syke on ollut Yle Areenan kaikkien aikojen katsotuin ohjelma vuoteen 2018 mennessä.
Neljäs tuotantokausi julkaistiin DVD:llä 31. maaliskuuta 2017.
Jaksot.
1 Keskikatsojamäärä ensiesityspäivänä televisiossa
Syke (5. tuotantokausi)

Suomalaisen sairaalan traumaosastolle sijoittuvan "Syke"-draamasarjan viides tuotantokausi julkaistiin marraskuun 2018 ja maaliskuun 2019 välillä Nelonen Median maksullisessa suoratoistopalvelussa Ruutu+:ssa. Viidennen tuotantokauden kuvaukset alkoivat heinäkuussa 2018.
Ylen ilmoitettua, etteivät he aio tilata sarjaa enää neljännen kauden jälkeen, aloitti sarjaa tuottava Yellow Film &amp; TV -tuotantoyhtiö neuvottelut sarjan jatkumisesta toisella kanavalla. Maaliskuussa 2018 tiedotettiin, että "Sykkeen" tulevat tuotantokaudet tullaan julkaisemaan marraskuusta 2018 alkaen Ruutu-palvelussa.
Viidennellä kaudella jaksojen rakennetta muutettiin merkittävästi aiempiin verrattuna. Viidennellä kaudella on 40 noin 21 minuuttia kestävää jaksoa, jotka muodostavat yhteensä kymmenen kokonaisuutta. Ylellä esitetyt kaudet sisälsivät kymmenen 48 minuutin pituista jaksoa.
Kauden esittäminen alkoi televisiossa Nelosella 25. maaliskuuta 2019. Jaksot esitetään maanantaista torstaihin ja perjantaisin kaikki viikolla esitetyt neljä jaksoa esitetään Livillä. Jokainen jakso on nähtävissä myös Ruudussa ilmaiseksi tv-esityksensä jälkeen.
Maria de Lourdes Pintasilgo

Maria de Lourdes Pintasilgo (18. tammikuuta 1930 Abrantes – 10. heinäkuuta 2004 Lissabon) oli portugalilainen poliitikko. Hän toimi maansa pääministerinä vuosina 1979–1980 ja oli virassaan ensimmäinen naispuolinen henkilö, ja koko Euroopassa vasta toinen naispääministeri. Pääministerikautensa jälkeen hän jatkoi sosialistipuolueen puheenjohtajana ja toimi europarlamentaarikkona 1987-1989. Hän oli presidenttiehdokkaana vuoden 1986 presidentinvaaleissa. Koulutukseltaan de Lourdes Pintasilgo oli kemisti.
Fire Action

Fire Action on alun perin helsinkiläinen hevimetalliyhtye, joka on perustettu vuonna 2012. Yhtyeessä vaikuttavat nykyään myös Jarkko Poussu ja Pete Ahonen, jotka ovat kotoisin Oulusta. Yhtye soitti alkuaikoina keikoillaan paljon lainakappaleita 1980-luvun hardrock- ja hevimetallibändien tuotannoista. Ensilevyn "Rock Rock Brigade" (2016) myötä yhtye on keskittynyt oman materiaalin esittämiseen. Lainakappaleita on kuultu lähinnä encoreina.
Historia.
Kitaristi Juri Vuortama ja rumpali Samuli Häkkilä vaikuttivat yhtyeessä Alliance 1999–2006. He perustivat Fire Actionin vuonna 2012 tarkoituksenaan esittää vähemmälle huomiolle Suomessa jääneitä 1980-luvun hevimetallikappaleita esimerkiksi Ozzy Osbournen tuotannosta sekä yhtyeiltä Judas Priest, Cinderella, Steelheart ja Ratt. Kokoonpano vakiintui, kun laulaja Leo Barzola ja basisti J. Hongisto Night Crime -yhtyeestä liittyivät mukaan.
Seuraavana vuonna yhtye alkoi esittää myös omia kappaleita keikoillaan. 
Debyyttilevy "Rock Rock Brigade" ilmestyi tammikuussa 2016, ja sen jälkeen yhtye on keskittynyt täysin oman materiaalin esittämiseen ja levyttämiseen.
Metallimusiikin erikoislehti "Inferno" valitsi Fire Actionin kuukauden bändiksi marraskuussa 2016 ja antoi "Rock Rock Brigadelle" täydet pisteet arvostelussaan.
Single "Hot Blooded Woman" julkaistiin maaliskuussa 2017. Kappaleen musiikkivideolla nähdään bikini fitness -kilpailija Jemina Hietanen. Video kuvattiin Helsingin kaupungin pelastuslaitoksen tiloissa, joissa säilytetään harvinaisia museopaloautoja 1900-luvun alkupuolelta tähän päivään saakka.
Brittiläinen metallimusiikin erikoislehti "Terrorizer" julkaisi kappaleen "Hot Blooded Woman" heinäkuun 2017 numeron mukana myytävällä kokoelmalevyllä.
Laulaja Barzola lähti yhtyeestä joulukuussa 2017. Kokoonpanon viimeinen keikka soitettiin Vantaalla 10. marraskuuta 2017 ruotsalaisen Hekatomb-yhtyeen kanssa.
Laulaja Gary L. James liittyi virallisesti toukokuussa 2018. Yhtye suuntasi kesäkuussa studioon nauhoittamaan uusia kappaleita, jotka kitaristi Juri Vuortama oli kirjoittanut sinä aikana, kun uutta laulajaa etsittiin. Yhtye levytti ensimmäistä kertaa urallaan myös lainakappaleen. Kyseessä on hevimetalliversio Paul Oxley's Unit -yhtyeen hitistä "Spanish Bars" vuodelta 1981. Paul Oxley's Unit oli Suomen suosituin yhtye vuosina 1980–1981.
Single "Spanish Bars" julkaistiin 22. elokuuta 2018. Kappaleen musiikkivideo ilmestyi samaan aikaan.
EP "Fahrenhater" julkaistiin 30. marraskuuta 2018. Vuonna 2021 yhtyeeseen liittyi uusi laulaja Pete Ahonen. Ahonen, joka on tunnettu mm. Burning Point ja Stargazery yhtyeistä. Bändi solmi levytyssopimuksen saksalaisen SPV / Steamhammer levy-yhtiön kanssa Toukokuussa 2024 ja uusi levy julkaistaan syksyllä 2024.
Epe (Nigeria)

Epe on kaupunki Nigeriassa Lagosin osavaltiossa. Vuoden 2016 arvion mukaan siellä asui 250 300 asukasta. Epe perustettiin 1700-luvulla Ijebun kuningaskunnan pääkaupungin Ijebu-Oden satamakaupungiksi.
Tärkeä elinkeino Epessä on kalastus. Epen kautta kulkee kalaa, maniokkia, maissia, vihanneksia, kookosta, kaakaota, palmutuotteita, kumia ja polttopuuta.
Kankaanpään seurakunta

Kankaanpään seurakunta on Kankaanpään, Karvian, Jämijärven ja Siikaisten kuntien alueella Satakunnassa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Porin rovastikuntaan.
Kankaanpään seurakunta perustettiin Ikaalisten seurakuntaan kuuluneena rukoushuonekuntana vuonna 1756. Vuonna 1777 se muutettiin kappeliseurakunnaksi ja vuonna 1841 itsenäiseksi seurakunnaksi. Siitä ovat myöhemmin eronneet Karvian ja Honkajoen seurakunnat.
2020-luvun taitteessa seurakunta on laajentunut huomattavasti. Vuoden 2019 alussa Honkajoen ja Jämijärven seurakunnat liitettiin Kankaanpään seurakuntaan ja vuoden 2023 alussa Siikaisten ja Karvian seurakunnat.
Vuoden 2024 lopussa Kankaanpään seurakuntaan kuului yhteensä 13 362 jäsentä, mikä oli noin 76 prosenttia Kankaanpään, Karvian, Jämijärven ja Siikaisten yhteenlasketusta asukasmäärästä. Seurakunnan jäsenmäärä on ollut laskussa 2000-luvun alusta saakka.
Papisto.
Seuraavat henkilöt ovat toimineet Kankaanpään seurakunnan kirkkoherroina:
Merikarvian seurakunta

Merikarvian seurakunta on Merikarvian kunnassa Satakunnassa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Porin rovastikuntaan.
Huhtikuussa 2025 Merikarvian seurakuntaan kuului 2 145 jäsentä, mikä vastasi noin 74,4 prosenttia Merikarvian väestöstä. Seurakunnan jäsenmäärä on ollut laskussa koko 2000-luvun ajan.
Talousvaikeuksissa oleva Merikarvian seurakunta on ehdottanut selvitystä seurakunnan liittämisestä Porin seurakuntayhtymään kuuluvaan Meri-Porin seurakuntaan. Porin yhteinen kirkkoneuvosto päätti kesäkuussa 2025, että liitosta aletaan selvittää syksyllä 2025.
Papisto.
Seuraavat henkilöt ovat toimineet Merikarvian seurakunnan kirkkoherroina:
Kesäkuussa 2024 Turun arkkihiippakunnan piispa Mari Leppänen pidätti Merikarvian seurakunnan kirkkoherran Tom Brobergin toistaiseksi virastaan, koska tämän epäillään todennäköisin syin syyllistyneen virkavelvollisuuksien vastaiseen toimintaan rippileirillä kesällä 2024. Rippileiri keskeytettiin kaksi päivää ennen suunniteltua. Broberg kiistää tapahtuneen. Rippileirin keskeyttämisen jälkeen hän on ollut virkavapaalla ja vuosilomalla. Broberg aloitti Keski-Porin seurakunnan osa-aikaisena seurakuntapastorina 7.10.2025, ja hänen virkavapautensa Merikarvian seurakunnasta jatkuu 7.12.2025 asti.
Merikarvian seurakunnan kirkkoherran sijaisena toimii Meri-Porin seurakunnan kirkkoherra Samu Repo oman virkansa ohella.
Siikaisten seurakunta

Siikaisten seurakunta oli Siikaisten kunnassa Satakunnassa toiminut Suomen evankelis-luterilaisen kirkon seurakunta. Se kuului Turun arkkihiippakuntaan ja Porin rovastikuntaan.
Siikaisten seurakunta perustettiin Merikarvian seurakuntaan kuuluneena kappeliseurakuntana vuonna 1772. Itsenäiseksi seurakunnaksi se tuli vuonna 1871.
Uroporfyrinogeeni III

Uroporfyrinogeeni III (C40H44N4O16) on porfyriineihin kuuluva heterosyklinen orgaaninen yhdiste. Yhdiste on tärkeä välituote muiden porfyriinien ja korriinien kuten B12-vitamiinin biosynteesissä.
Biosynteesi ja biologinen rooli.
Uroporfyrinogeeni III:a muodostuu hydroksimetyylibilaanista uroporfyrinogeeni III-syntaasientsyymin katalysoimana. Yhdiste on porfyriinien biosynteesissä ensimmäinen porfyriinirakenteellinen välivaihe. Seuraava vaihe hemiryhmän ja eräiden muiden porfyriinien biosynteesissä on dekarboksylaatioreaktio, jossa muodostuu tuotteena koproporfyrinogeeni III:a. Tätä reaktiota katalysoi uroporfyrinogeenidekarboksylaasi. Yhdistettä kertyy elimistöön harvinaisessa perinnöllisessa porfyrioihin kuuluvassa sairaudessa Porphyria cutanea tardassa. Oireina ovat muun muassa valoherkkyys.
Uroproporfyrinogeeni III:sta muodostuu myös sirohemi- ja korriinimolekyylejä. Näiden yhdisteiden biosynteesin seuraavassa vaiheessa yhdiste metyloidaan eri prekorriineiksi. Metyyliryhmän luovuttava molekyyli on S-adenosyylimetioniini. Muodostuvat prekorriinit dekarboksyloituvat ja isomeroituvat sirohemiksi ja korriineiksi.